Ahmed Aboutaleb, Arabies: أحمد أبو طالب , Berbers: ⴰⵃⵎⴻⴷ ⴰⴱⵓⵟⴰⵍⴻⴱ , (gebore op 29 Augustus 1961 in Beni Sidel) is 'n Nederlandse politikus van Marokkaanse afkoms wat aan die PvdA behoort. Sedert 2009 is hy die burgemeester van Rotterdam. Aboutaleb het in 1976 na Nederland geëmigreer. Hy het in telekommunikasie studeer, as 'n joernalis en beampte gewerk en was 'n direkteur van Forum, 'n organisasie vir multikulturele vraagstukke. Van 2004 tot 2007 was hy die adjunk-burgemeester van Amsterdam en van 2007 tot 2008 adjunk-minister vir sosiale sake en arbeid in die Balkenende IV-kabinet. Ahmed Aboutaleb is 'n Moslem. Hy is getroud en het vier kinders. Wikimedia Commons het meer media in die kategorie Ahmed Aboutaleb. Burgemeester Ahmed Aboutaleb op die Rotterdam se webwerf